۱۴۴۶-۳-۲۳ تاریخ نشر شوی خبرونه پکتیکا پکتیکا ولایت کې ۶۱۰۵۲ تنو ناروغانو ته روغتیایی خدمات وړاندې شوی. افغانی سرې میاشتې په تېرو ۳۰ ورځو کې د خپلو ۶ ګرځنده روغتیایی ټیمونو او ۹ فرعی کلینیکونو پر مټ د پکتیکا ولایت په بېلابېلو سیمو کې د ۱۸۱۶۰ تنو داخله ناروغانو معاینات او درملنه کړې، ۱۳۴۹ مېرمنو ته له زېږون وړاندې او وروسته معاینات ترسره شوی، ۱۷۴۲۴ مېرمنو او ماشومانو ته مختلف واکسینونه تطبیق شوی، د ۳۰۶ ټپیانو پانسمان شوی، ۵۸۷ مېرمنو ته د کورنی تنظیم په اړه پوهاوی ورکړل شوی، ۳۱۲۷ خوارځواکو ماشومانو ته د ځانګړو خوراکی توکو د ورکړې ترڅنګ ۲۰۰۹۹ تنو ته د روغتیا ساتنې په برخه کې عامه پوهاوی هم ورکړل شوی. ==================================== در ولایت پکتیکا برای ٦٢٠٥٢ تن مریض خدمات صحی عرضه شده است. هلال احمر افغانی درطی ٣٠ روز گذشته ١٨١٦٠ مریض داخله را در مناطق مختلف ولایت پکتیکا از طریق ٦ تیم سیار صحی و ٩ کلینیک فرعی معاینه و تداوی نموده است، ١٣٤٩ زن قبل و بعد از ولادت معاینه شده اند، برای ١٧٤٢٤ زن وکودک واکسین های مختلف تطبیق، ٣٠٦مجروح پانسمان و برای ٥٨٧ زن در مورد تنظیم امورخانواده گی آگاهی ارائه شده. همچنین برای ۳۱۲۷ کودک مبتلا به سوءتغذی مواد غذایی مخصوص فراهم، وبرای ۲۰۰۹۹ تن نیز در زمینه حفظ الصحه آگاهی عامه ارائه شده مرکزی ریاست ‏د افغانی سرې میاشتې سرپرست عمومی رئیس د افغانستان لپاره د نړیوال فدراسیون له مسئول سره ناسته وکړه نن د ربیع الأول میاشتې پر ۲۳ مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی حافظ عزیز الرحمن په خپل کاری دفتر کې په افغانستان کې د نړیوال فدراسیون له مسؤل ښاغلی نېسېفور مګېنډی او مل پلاوی سره د همغږۍ ناسته وکړه. کتنه کې د افغانی سرې میاشتې سرپرست عمومی رئیس د اړمنو او پېښځپلو د لاسنیوی په برخه کې د نړیوال فدراسیون مرستې اغېزمنې او ګټورې یادې کړې، نوموړی د یاد بنسټ له مسئول څخه غوښتنه وکړه، څو د سوری زړه پر ناروغۍ د اخته ناروغانو تر څنګ د روانی ناروغانو د درملنې په برخه کې خپلې مرستې پراخې کړی. ورپسې ښاغلی نېسېفور مګېنډی په خپلو خبرو کې د افغانی سرې میاشتې سرپرست عمومی رئیس ته بهرنیو هېوادونو ته د بشری مرستو دراجلبولو په موخه د سفرونو برابرولو ترڅنګ د سوری زړه پر ناروغۍ د اخته ماشومانو او روانی ناروغانود ملاتړ په برخه کې د همکارۍ ډاډ ورکړ. مرکزی ریاست د افغانی سرې میاشتې سرپرست عمومی رئیس د اسیا او اروپا لپاره د ډنمارک د سره صلیب له مسئولې او مل پلاوی سره وکتل! نن د ربیع الأول د میاشتې پر ۲۳مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی الحافظ عزیزالرحمن په خپل کاری دفتر کې د اسیا او اروپا لپاره د ډنمارک سره صلیب له مسؤلې اغلې کرین، په افغانستان کې د ډی آر سی له مسؤل ښاغلی تورسن او مل پلاوی سره تعارفی ناسته وکړه. ناسته کې د افغانی سرې میاشتې سرپرست عمومی رئیس د دوی په لیدو خوښی وښوده او له افغانی سرې میاشتې سره د ډنمارک د سره صلیب له بشرپاله مرستو یې مننه وکړه، نوموړی یاد پلاوی ته د افغانی سرې میاشتې له لوری د ترسره کېدونکو فعالیتونو په اړه بشپړ او هر اړخیز معلومات وړاندې کړل. ورپسې اغلې کرین د افغانی سرې میاستې د بشرپالو خدماتو د ستاینې ترڅنک سرپرست عمومی رئیس او مرستیال ته دنده کې د خدمت او کامیابۍ هیله څرګنده کړه او دې خیریه ملی ټولنې سره یې د لا ډېرو همکاریو ژمنه وکړه. جوزجان نن پنجشنبه د ربیع الأول د میاشتې پر ۲۳مه، د افغانی سرې میاشتې له لوری د جوزجان ولایت د ولایتی څانګې په ریاست کې د مرکزی ریاست د ځینو رئیسانو په ګډون د ولایتی مجامع د غړو درې میاشتنۍ غونډه ترسره شوه. غونډه کې ګډونوالو ته د ولایتی مجامع د جوړښت، د سرې میاشتې د بشرپالو خدمتونو او د ځانګړې اونۍ د اهمیت په اړه په بشپړه توګه معلومات وړاندې شول. پکتیا د افغانی سرې میاشتې له لوری د سویل ختیځ زون په کچه په پکتیا ولایت کې د ثابتو روغتیایی کلینیکونو فارمسستانو ته د انتانی د مخنیوی تر عنوان لاندې پنځه ورځنی روزنیز ورکشاپ نن پنجشنبه د ربیع الأول د میاشتې پر ۲۳مه پای ته ورسېد.